13. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 25825/254 της 20 Απρ./9 Μαΐου  1951 Περί ερμηνείας της υπ’ αριθ. 8900/45 υπουργικής αποφάσεως. Έχοντες υπ’ όψιν: 1) τας διατάξεις του Α.Ν. 28/44, ως ούτος ετροποποιήθη και συνεπληρώθη μεταγενεστέρως και 2) τας υπ’ αριθ. 8900/46 και 18310/46 αποφάσεις ημών, αποφασίζομεν: Άρθρ.1.–Ι.Ερμηνεύοντες την υπ’ αριθ. 8900/46 απόφασιν ημών ορίζομεν ότι της δι’ αυτής καθορισθείσης κατά 75% προσαυξήσεως των ημερομισθίων ή του 1/25 του μηνιαίου μισθού των απασχολουμένων μισθωτών κατά τας Κυριακάς και λοιπάς εκ του Νόμου καθιερωμένας ως μη εργασίμους εορτάς του έτους των επιχειρήσεων και εργασιών εν γένει συνεχούς ή μη λειτουργίας, δικαιούνται οι απασχολούμενοι από του μεσονυκτίου του άγοντος προς τας ως άνω ημέρας μέχρι του επομένου μεσονυκτίου, είναι δε αύτη ανεξάρτητος προς παρεχομένην πάσαν ετέραν προσαύξησιν δια την κατά τας νυκτερινάς ώρας εργασίαν. Σελ. 136(ε) ΙΙ.Η κατά τα ανωτέρω 75% προσαύξησις των μισθών και ημερομισθίων υπολογίζεται πάντοτε επί των υποχρεωτικώς τεθεσπισμένων ελαχίστων ορίων μισθών και ημερομισθίων, δεν συμψηφίζεται προς, τυχόν, καταβαλλομένας ανωτέρας τούτων αποδοχάς, μειούται δε αναλόγως δια την επί έλαττον του κεκανονισμένου ωραρίου απασχόλησιν. ΙΙΙ.Τυχόν καταβληθέντα μέχρι σήμερον κατά διάφορον υπολογισμόν του δια της παρούσης καθοριζομένου δεν αναζητούνται. Άρθρ.2.–Ι.Ερμηνεύοντες το άρθρ. 5 της υπ’ αριθ. 18310/46 αποφάσεως ημών ορίζομεν ότι της δι’ αυτής καθορισθείσης κατά 25% προσαυξήσεως των ημερομισθίων ή του 1/25 του μηνιαίου μισθού των απασχολουμένων κατά τας νυκτερινάς ώρας (22– 06) μισθωτών των επιχειρήσεων και εργασιών εν γένει συνεχούς ή μη λειτουργίας δικαιούνται πάντες οι μισθωτοί ανεξαρτήτως της ιδιότητος υφ’ ήν, υπηρετούν και της κατά μόνιμον ή μη τρόπον απασχολήσεώς των κατά τας ως άνω ώρας. Της προσαυξήσεως κατά 25% λόγω νυκτερινής εργασίας δεν δικαιούνται, δυνάμει της υπ’ αριθ. 69093/1953 αποφάσεως της εξ Υπουργών Επιτροπής, οι εκ των μισθωτών παρέχοντες, λόγω της φύσεως της εργασίας των, τας υπηρεσίας των αποκλειστικώς κατά τας νυκτερινάς ώρας. ΙΙ.Αι παρ. ΙΙ και ΙΙΙ του προηγουμένου άρθρου εφαρμόζονται και επί του παρόντος. Άρθρ.3.–Αι διατάξεις της παρούσης δεν αφορούν τους επί ποσοστοίς αμειβομένους σερβιτόρους εστιατορίων, καφενείων, ζαχαροπλαστείων και λοιπών συναφών κέντρων, αι δε του άρθρ. 2 ουδέ και τους αρτεργάτας. 